Cultura programa “Música al Port” del 17 de juny al 9 de juliol
09 de juny 2016

​![](/media/ebqfgk2o/86c_presentacion-musica-al-port.jpg)

La delegació de Cultura de l'Ajuntament de Sagunt programa un any més el festival “Música al Port” que es desenvoluparà del 17 de juny al 9 de juliol en els jardins del Centre Cívic i els Jardins del Casino Vell de la Gerència. 

El regidor delegat de Cultura, José Manuel Tarazona, ha destacat que **“una vegada més des de la delegació de Cultura hem volgut potenciar el festival “Música al Port”. Entre les actuacions tornem a fomentar el talent local amb els concerts de la Lira Saguntina i la Unión Musical Porteña. A més tornarem a veure una nova edició del Festival del Cante de las Minas i podrem gaudir de la música del millor cor de València, el Cor de la Generalitat i finalment tornarem als anys 60 amb la música de grups locals que interpretaran cançons de l'època”.**

  
La programació començarà divendres que ve, 17 de juny, a partir de les 23 hores en els Jardins del Centre Cívic (Antic Sanatori) amb un concert de l'Orquestra de cambra de la Lira Saguntina que interpretarà “Un viatge pel món d’El Quixot”.

  
El cap de setmana següent, concretament el dissabte 25 de juny, continuarà la programació del festival musical amb l'actuació de la Banda Simfònica i Coral Infantil de la Unió Musical Porteña, que interpretarà, a partir de les 23 hores, en els Jardins del Centre Cívic (Antic Sanatori), “Una noche con Mecano”.

  
“Música al Port” acollirà un any més el _“Festival Internacional Fundación Cante de las Minas”,_ que en la seua 56 edició oferirà una prova selectiva dels concursos de cante, guitarra i ball flamenc. El festival tindrà lloc el dissabte 2 de juliol, a partir de les 22 hores en els Jardins del Casino Vell de la Gerència.

  
D'altra banda, els Jardins del Centre Cívic (Antic Sanatori) acolliran el divendres, 8 de juliol, a partir de les 23 hores, el concert del Cor de la Generalitat que interpretarà “Poesia al cor. Del Tirant a la Generació del 27”.

  
El cicle musical conclourà el dissabte, 9 de juliol amb els concerts “Reencuentro años 60” que comptarà amb les actuacions de Clan, Los Drogas, Los Cobras, Stiff Croup, e Hijos de los ’60. Els concerts començaran a partir de les 23 hores, en els Jardins del Centre Cívic (Antic Sanatori).

*   [](http://www.facebook.com/sharer.php?u=https://aytosagunto.es/va/actualitat/cultura-programa-musica-al-port-del-17-de-juny-al-9-de-juliol/ "Facebook")
*   [](http://twitter.com/share?url=https://aytosagunto.es/va/actualitat/cultura-programa-musica-al-port-del-17-de-juny-al-9-de-juliol/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-programa-musica-al-port-del-17-de-juny-al-9-de-juliol/ "Linked In")
*   [](mailto:?body=https://aytosagunto.es/va/actualitat/cultura-programa-musica-al-port-del-17-de-juny-al-9-de-juliol/)